text: Dramatisk indbrud
  07 oktober 2015 kl. 12.50
  Nogle beboere kom hjem, mens der var indbrud i huset. Det endte efterfølgende med trusler.
  Mandag aften ved 21-tiden kom nogle beboere hjem til deres bolig i Felsted syd for Aabenraa, mens 3-4 tyve var i gang med et indbrud.
  I første omgang blev tyveknægtene skræmt væk, men de vendte senere tilbage for at hente en mørk VW Golf, som de havde efterladt i indkørslen.
  Husets mandlige beboer forsøgte at spærre for dem med sin egen bil. Det fik tyvene til at true ham, og de sparkede og slog også på hans bil.
  Politiet har fået informationer, der tyder på, at gerningsmændene har været ved en nærliggende Spar købmand umiddelbart efter røveriet.
  Politiet hører meget gerne fra dig, hvis du kan hjælpe med oplysninger, på tlf. 114.
  Gerningsmændene beskrives således:
  Unge mænd på 18-25 årBeskrives som værende af anden etnisk herkomst end dansk, formentlig arabiskTo af dem er ca. 170 cm højeEn er ca. 175 cm højEn var iført sort hættetrøje og shortsEn var iført sort hættetrøje og sorte joggingbukserEn var iført mørk dunjakke
  
  